A FILMBEN LÁTHATÓ SZEMÉLYEK, SZERVEZETEK ÉS HELYEK KITALÁLTAK
A GYERMEKSZEREPLŐK KAPCSÁN MINDEN ELŐÍRÁS BETARTÁSRA KERÜLT
Ez a 12. éves esküvői vásár!
Vannak itt ékszerek, háztartási gépek, esküvői ruhák, nászutak.
Mindent, ami egy esküvőhöz kellhet,
megtalálnak az utolsó őszi esküvői vásáron.
Örök boldogságot kívánunk!
Tessék, ingyen plüssmackó.
Béreljék tőlünk az esküvői autót!
Nézd, limuzin!
A limuzin az esküvői csomag része.
Édesem, kilenc és fél órája vagyunk itt.
Ugyan! Még egyszer nézzünk körbe!
Minden megvan, mit nézzünk még?
-Elrendeztünk mindent. -Egek!
-Rossz érzésem van. Valami még hiányzik. -Hogy érted?
Valamire még nem készültünk fel…
A válásra!
Mit mondott?
Készüljenek fel a válásra!
A bölcsek azt mondják,
hogy fogadjuk el a sorsunkat, és szeressük a párunkat.
Nekik azt üzenem…
fogják be!
-Ez megőrült? -Mit mond?
El tudod ezt hinni?
Mert mondani könnyebb, mint megtenni, és ha mégis szembesülnek a válás rémével,
a Plus General Biztosító innovatív terméke
segít önöknek továbblépni.
Miről is szól ez a termék?
ISÁLÁV
BIZTOSÍTÁS
VÁLÁSI
"Válási biztosítás?"
Bármely koreai polgár,
családi állapottól függetlenül köthet válási biztosítást.
Feltéve, hogy nincs viszonya senkivel, lehet szingli, házas, elvált.
A biztosítás fedezi a megélhetést és a fizetendő tartásdíjat is
egy válást követően.
Ez megőrült? Válási biztosítást kínál esküvőre készülőknek?
VÁLÁSI BIZTOSÍTÁS
Válásra biztat minket?
-Hogy mondhat ilyet? -Ez megőrült.
Az életbiztosítások miatt többen halnak meg?
A baleset-biztosítások miatt több lesz az autóbaleset?
FIX KIFIZETÉS NEM MEGÚJÍTHATÓ
NEMTŐL FÜGGETLEN SZOLGÁLTATÁS
A pokolba!
Legyenek őszinték! Biztos, hogy nem válnak el?
Az elején mindenki bízik a boldog jövőben.
Én is így voltam vele.
Aki még nem fizetett tartásdíjat, nem érti, milyen váratlanul csődbe menni.
És ez nem minden. Az életük egy perc alatt összeomlik.
Tudják, mennyibe kerül újra felépíteni?
A válás költségesebb, mint a házasság!
És nehezebb is.
És sokkal stresszesebb, mint bármelyik betegség vagy baleset.
De mi önök mögött leszünk személyre szabott szolgáltatásainkkal.
Ez baromság.
-Fogja be! -Takarodjon!
Hogy merészeli?
Tűnjön innen!
Az első tíz pár válási ünnepséget is kap.
1. RÉSZ
Válási biztosítást árultunk egy esküvői vásáron.
Hibát követtünk el.
Az emberek félnek beismerni,
de titkon mind szerződni akart.
-Téged nem vertek meg eléggé. -A mi hibánk.
Nem mindannyiunké.
Csak egyvalakié.
Hát nem figyelmeztettelek?
Nem megmondtam, hogy balul fog elsülni?
De hisz mind erre számítottunk, nem?
Mindent megtettünk, hogy minimalizáljuk a legrosszabb eshetőség kockázatát, nem?
Akkor is vannak biztonsági követelmények,
Noh Ki-jun aktuárius úr!
A biztonságmániája miatt nem haladunk egyről a kettőre,
An Balfácán-man kockázatfelmérő úr!
Ne nevezz balfácánnak!
Egy balfácánt nem nevezhetek bátornak.
Hékás!
Te vagy az aktuáriusok szégyene!
Kockázatfelmérő létedre rettegsz a kockázattól.
-Nem hallak! -Hogy mondod?
Elnézést!
Beszélhetnénk a válási biztosításról?
Az imént nem tudtam kérdezni, túl sokan voltak.
Szóval…
Tehát az esküvő mellett a válásra is fel kell készülni?
Ezt úgy érti, hogy a házasság vége mindenképp boldogtalanság?
Nem.
Nem?
-Az ellenkezőjét gondolom. -Ugyan!
Hisz a házasság és a válás egymás ellentétei, nem?
Nem. A házasság és a válás egyformák.
Egyformák?
A házasság és a válás célja egyaránt…
a boldogság.
VÁLÁSI BIZTOSÍTÁS
3 HÓNAPPAL KORÁBBAN
Jesszus! Mi a fene?
Noh Ki-jun!
NA DAE-BOK TERMÉKFEJLESZTÉSI VEZETŐ
A csapatunk megszűnik maga miatt!
Kértem, hogy ne ötleteljen!
Mire volt jó ez az "innovatív" termék?
Miért kellett? Miért?
Amíg én, Noh Ki-jun vagyok a világ legjobb aktuáriusa,
a termékfejlesztési csapat fennmarad!
Minden terméke veszteséges!
Mégis, hogy akar megmenteni minket?
Kell lennie megoldásnak!
Kitalálok egy olyan biztosítást, amilyen még nem volt!
-Újabb bukást akar? -Nem lesz bukás.
Higgye el, képes vagyok rá!
Mi történt Noh Ki-junnal, akinek a termékei
egyik sikert aratták a másik után?
Újabban már csak újítani akar…
Én nem bírom tovább.
Jobb lenne, ha meghalnánk.
Haljunk meg együtt!
Haljunk meg!
Na úr, miért távolodik?
Várjon!
Na úr!
BIZTOSÍTÁS ZUHANÁSRA BIZTOSÍTÁS AKNÁBA ESÉSRE
Ez meg mi?
Mi folyik itt?
SZIKLÁRÓL LEZUHANÁS BIZTOSÍTÁS
Miért vannak ezek itt?
KIÁLLÍTÁSI BIZTOSÍTÁS VÍZNYELŐ BIZTOSÍTÁS
Mi folyik itt?
Ne!
Meg fogok őrülni.
Mi a fene? A pokolba!
Mi folyik itt?
A BIZTOS JÖVŐ ÉRDEKÉBEN HÍVJON MOST
A biztosítás istene!
Az élet olyan, mint egy kaméleon.
Sosem tudhatjuk, milyen lesz.
Gondoskodjon a jövőjéről!
Ne tétovázzon,
kössön biztosítást!
Ez komoly, uram?
Van biztosítás, ami garantálja a boldog jövőt?
És mi lenne az?
Mondd, fiam,
mi volt életed legnagyobb katasztrófája?
A válásom?
Akkor köss arra biztosítást!
PLUS GENERAL BIZTOSÍTÓ
Nézze át a 8. pont 4. bekezdését!
-Igen. -Köszönöm.
Mi ez a 29 900 von összegű levonás a számláról?
Az csak…
Az a horgász csatorna előfizetése.
Horgász csatorna? Arra már előfizettél, nem?
Igazad van, Go TV-t akartam mondani.
-Egy szerződést tárgyalok. -Te idióta! Újabb biztosítás, igaz?
-Nem, én… -Most mire?
Édesem, a helyzet az…
Emlékszel? A ssangmuni fiókban volt egy Chang-hee nevű kollégám,
aki most…
Hitelből akarod fizetni a díjat?
-Az egész fizetésed erre megy, tudtad? -Igen.
De hisz tudod, hogy működik a biztosítás.
-Ha esetleg megbetegszünk… -El akarok válni.
Hogy? Elválni?
Halló?
Mi ütött beléd hirtelen?
Az asztalon vár a gomguk leves és a válási papírok.
-Elhagylak. -Édesem!
So-jeong! Lee So-jeong?
VÁLÁS KÖZÖS MEGEGYEZÉSSEL
Hahó! Drágám?
Édesem?
Letetted?
Curryt is csináltál, ugye?
Na úr!
-Válás, uram. -Mi?
Válási biztosítás.
Csináljuk meg!
Mi? Nem értem, miről beszél.
Manapság a válás a legnagyobb kockázat.
És a biztosítás szikláról leesés, meg zuhanórepülés ellen?
Emlékszik, mekkora bukás volt mindkettő?
Már csak ketten maradtunk a csapatból.
Mit tehetnénk mi ketten?
Még egy bukás, és repülünk a cégtől.
Igen, értem.
Na úr, képzelje el, hogy elválik!
Szórakozik velem?
Várjon!
Oké, mondja utánam!
Elváltam.
Én most
elváltam.
Egek!
VÁLÓPERES KERESET
NA DAE-BOKNAK TILOS
NA DAE-BOKNAK BELÉPNI SZIGORÚAN TILOS
ÖRÖK BOLDOGSÁG INGATLANÜGYNÖKSÉG
Minden olyan drága!
TARTÁSDÍJ
NINCS ELÉG FEDEZET
Ne!
Érti már?
A válás kész katasztrófa.
Értem, de…
Kiszámolható egy válás kockázata?
Az életbiztosításoknál is kiszámolják a halál kockázatát.
Igaza van, de…
Oké, nézze!
Ki tudjuk számolni a biztosítási díjat,
ha ismerjük egy házasság sikerét valószínűsítő racionális,
és a válást jelző irracionális tényezőket.
Tud hozni számokat a következő megbeszélésre?
A válási biztosítás működhet, uram.
Csináljuk meg!
Elnézést, elfelejtettem, hogy már szingli vagyok.
Sajnálom.
Nagyon sajnálom.
Elváltam.
HAL
Tonhal…
Ez ide való.
KIRÁLYRÁK
Hamarosan zárunk, hölgyem.
Elnézést!
Ez minden?
Hogy?
Igen.
BIZTOSÍTÁSI KIVÉTELEK
FELÜGYELETI BEJELENTÉS
RÖVID TÁVÚ PROFITNÖVELŐ TERMÉKFEJLESZTÉS
Ezek a tavalyi évben történt katasztrófák.
Ha megnézik a lista alját,
ennek a katasztrófának 92 400 áldozata volt.
Mit gondolnak, mi ez?
Nem a tűz a leggyakoribb káresemény?
Az már ott van a listán. Mi lehet ez?
A válasz…
VÁLÁSOK SZÁMA
…a válás.
Nem túlzás a válást katasztrófának minősíteni?
Katasztrófa minden váratlan csapás és nehézség.
Egy válás után tapasztalhatóak váratlan pénzügyi nehézségek,
a lakókörnyezet megváltozása,
a kapcsolatok drasztikus változása
és mentális problémák.
Nem ilyenek a katasztrófák is?
Engem nem fenyeget a válás kockázata,
mivel a házasságban sem hiszek.
Az is lehet érintett, aki szingli.
Elválhatnak a szüleink, a testvéreink,
a gyermekeink,
a barátaink.
Ezek mind hatással lehetnek az életünkre.
Nehéz volt feldolgozni a szüleim válását.
A lányom nemrég elvált és hazaköltözött a gyerekekkel. Elég stresszes volt.
Ha felmérjük egy válás okozta pénzügyi és érzelmi nehézségeket,
megállapíthatók a károk, így a tartásdíj, és kiszámolható a fedezet.
A válás döntés kérdése, nem véletlenszerű,
így nem biztosítható.
Az erkölcsi kockázatra gondolsz, ugye?
A biztosítási időtartamtól függő díjjal elkerülhető a veszteség.
Kisszámú mintán kell tesztelni a kárvalószínűséget, hogy igazoljuk
a számítási modellt, a pénzügyi kockázatot
és a termék biztonságosságát.
Tehát a szolvencia-megfelelőségi modell vizsgálatával validáljuk a terméket?
Ha erre gondolsz, megoldjuk.
Állítson fel munkacsoportot!
-Miről beszél? -Ez komoly?
De hisz belement!
Meddig ehet még gomgukot?
Meddig ehet még curryt?
Namaste!
Kérem, uram!
Létrehozunk egy munkacsoportot.
-Enyém a felelősség. -Ez az!
KÖSZÖNÖM
Köszönöm.
DOBJON BE EGY ÉRMÉT
Előző életünkben házaspár lehettünk. Az agyamra mész.
Igazán? Akkor biztos elváltunk.
Légy őszinte! Imádod a válási biztosítás ötletét.
Mi van? Eredj az útból!
Ráng a tarkója. Egyértelműen érdekli a termék.
TAKARÍTÓSZEREK
Hagyj már azzal!
Tisztázzuk ezt!
Nem szoktál felszólalni a megbeszélésen. Érdekel a termék.
-Tévedsz. -Miért?
-Fejest ugrani a mély vízbe kockázatos. -Te mániákusan kerülöd a kockázatot.
Te meg elvtelen vagy.
Gondolj csak bele! Mindketten átéltük.
Én háromszor.
Az négy válás, 200 százalékos esély.
Kétszáz százalékos!
Ennél nincs biztosabb üzlet.
Figyelj, Noh Ki-jun!
Miért vállaltad a válás 200 százalékos kockázatát háromszor?
Nem vagyok híve…
az egy éjszakás szexnek.
Válási biztosítás.
Én megalkotom.
Ezek szerint
három nővel voltál összesen?
Egy marhasültért beszállok.
Bélszínt kérek!
Ez a nagy kocsira megy.
-Várj, amíg végzünk! -Oké.
Ez is oda megy. Egy, kettő, három!
Elnézést, de elvisszük a szófát.
Gyertek, vigyük a szófát!
Háromra!
Egy, kettő, három!
Ez miért van itt?
Mondtam, hogy nem kell vigyázni a padlóra.
Azzal óvatosan! Nagyon drága.
-Megvagyunk. -Hé!
-Azt hagyják ott! A keretet elvittem. -Hagyjuk?
Túl nehéz. Szemét.
Ennyi volt.
Azt is elvittem.
Figyelj!
A bidé leszerelésekor eltűnt a csavarhúzóm.
Keresd meg és küldd el nekem!
Süket vagy? Hallod, amit mondok?
Mi lesz a házzal?
Ez a tartásdíj.
Úgyis a te neveden van.
A házon jelzálog van,
és a hitelt a te kávézódra vettük fel.
Ezért írattad a nevemre.
Mi közöm van a hiteleidhez?
-Hogy? -Te akartál elválni.
Az istenért, ez nevetséges!
Mindegy. Legalább azt a pénzt add meg, amivel anyámnak tartozol.
Milyen pénzt? Nincs pénzem.
Tessék?
Azt mondtad, akkor adjam meg, amikor tudom.
Nálatok családi hagyomány, hogy meggondoljátok magatokat.
-Igaz? -Tessék?
Majd megadom.
Ezzel végeztünk, ugye?
És a jövőben ne légy pőre!
Figyelmeztetlek.
A pokolba!
Dőre.
Nem pőre, hanem dőre!
Azt jelenti, hogy meggondolatlan.
Dőre.
Látod, ezért válunk el.
Kit érdekel, hogy pőre vagy dőre? Ki az a hülye, aki ezen fennakad?
A lényeg a csavarhúzóm. Anélkül nem tudom beszerelni a bidét.
NOH KI-JUN
Gyerünk, koncentrálj!
Kiváló aktuárius vagyok.
VÁLÁSOK SZÁMA A HÁZASSÁG HOSSZA ALAPJÁN…
Képes vagyok rá.
RÉSZVÉNYÁRFOLYAM
Menjünk enni!
POKOLIAN TÜZES BARBECUE
-Kösz. -Jó étvágyat!
Ott a bélszín. Benne vagy?
Ehhez a bélszín kevés lesz.
Mit akarsz még tőlem?
-Információt. -Mit?
-Információt. -Miről?
-Arról, hogy miért váltál el. -Hangulatgyilkos.
Felmérek egy magas kockázatú esetet, hogy eldöntsem, csatlakozom-e.
Semmi értelme az egésznek, ha az ügyfelek hazudnak.
Barátok vagyunk, de erről nem beszélsz.
Miért beszélne neked bárki a saját válásáról?
Felejtsd el!
Ha elmondom, beszállsz?
Naná.
Kérdezz!
Az első nejed?
Mást gondoltunk a házasságról.
A második?
Mást gondoltunk a világról.
A harmadik?
Mást gondoltunk az életről.
Házasság, világ, élet?
-Szívatsz? -Én szívom be a szodzsut.
Ne légy nevetséges!
Hogyhogy mást gondoltatok a házasságról? A nejed nyitott kapcsolatot akart?
Igen.
Jesszus! Ez valami hollywoodi sztori?
-Most te jössz. -Hogy érted?
Te miért váltál el?
Nincs mit mondanom. Én nem veszek válási biztosítást.
Barátként kérdezlek.
Hisz a legjobb cimborám vagy.
Csak kíváncsi vagyok.
Miért válik el egy ilyen lelkiismeretes fickó?
A lakberendezés miatt.
Hogy?
A nejemet zavarta valami az enteriőrben.
Mi zavarta?
Én.
És te erre?
Elköltöztem.
Mekkora bolond vagy!
Harc helyett megfutamodsz. Már gyerekkorunkban is ilyen voltál.
Te bolondabb vagy nálam.
Mert ha olyan okos lennél, nem fizetnél háromszoros tartásdíjat.
Felejtsd el!
Han-deul!
Ah-young!
Itt vagyok, Ah-young!
Ez nem lesz jó.
-Han-deul! -Igen?
-Hozzámegyek magamhoz. -Mi?
Igen. Nem akarok megházasodni.
Akkor ne tedd! Miért mennél hozzá magadhoz?
Annyi nászajándékot adtam már. Most már kapni is akarok.
A nászajándék a jog szerint is ajándéknak számít,
így nem kell visszaadni, még akkor sem, ha a másik fél kéri.
Ezért hozzámegyek magamhoz, és visszakapom a sok ajándékot.
Te minimalizálod a veszteséget,
én meg lenyelem, mert aggaszt mások véleménye.
Talán mert a kockázatok elbírálása a munkám.
Ez ijesztő volt.
Ez fáj.
Szóval a rohadék nem csak megcsalt, a bidét is elvitte?
És erre te?
Hagyjuk! Legyen vele boldog!
Mi az, hogy "hagyjuk"? Túlságosan jólelkű vagy.
Ezért nyeled le a veszteségeket.
Irtó dühös vagyok.
-Han-deul! -Igen?
Jövő héten kezdesz nálunk, igaz?
-Igen. -És csak én ismerlek?
Azt hiszem.
Van egy ötletem.
Igen?
Mivel nem ismernek, ne a kedves önmagadat add!
-Viselkedj diliflepnisként! -Diliflepnisként?
Aki kimond mindent, széles mosollyal az arcán.
A DILIS, AKI MOSOLYOGVA SZÓL BE
Ez tetszik!
De hogy viselkedjek?
Majd elejtek rólad egy-két szót.
Hogy a Joeun Fire Biztosító új kockázatelbírálója dilis.
Hallottátok?
Az új kockázatelbíráló
tisztára dilinyós.
Diliflepnis.
Mit szólsz?
Viselkedjek úgy, mint egy dilinyós?
Naná! Így senki sem mer szívózni veled.
Imádom!
Zseni vagy.
Majd én diliflepnist csinálok belőled.
Kösz, Ah-young!
Nézd, ég a tűz!
Diliflepnis vagyok!
A Cheonma-hegység lábánál
-Nagy terveink -A terveink
-Ragyogó jövőt sejtetnek -Ragyogó jövőt
Bátorsággal és bölcsességgel felvértezve
Vágunk neki a kegyetlen világnak
-Ezt vigyék el! -Jó.
-Istenem! -Ezt nézzék!
Együtt örökké ragyogunk
Istenem!
Mi a fene?
-Maga ki? -Mit művel?
Istenem, ezek mit művelnek ott?
-Hagyja abba! -Ki maga?
RENDŐRSÉG A LAKOSSÁGÉRT
Nézzék!
Késő van, és maguk rendes embereknek tűnnek.
A környék lakói fel vannak háborodva.
Béküljenek ki!
Épp hazafelé tartottam, amikor…
Juj, de fáj az ujjam!
Szóval hazafelé tartottam, amikor megláttam egy sétáló matracot.
Képzelheti, bizarr látvány volt!
Közelebb mentem, hogy jól megnézzem, amikor előbukkant alóla ez a nő.
Megragadta az ujjamat, így elestünk.
A testem nyilván ment, amerre húzták.
Ez az oka, hogy…
Higgye el, így történt!
Nem így történt, uram.
Meg akartam szabadulni a matractól,
de hirtelen feltűnt ez a férfi.
Rálökött a matrac tetejére,
-aztán rám dőlt… -Hazugság!
Nem löktem sehová!
Magára húzott az ujjamnál fogva!
Mennem kellett az ujjam után, hát nem?
Egyszerűen nem tehettem semmit ellene.
Miért mondja, hogy ellöktem?
Van fogalma, hogy fáj az állam és a rágófogam?
A foga?
Ön szerint egy fog ilyen könnyen törik?
Jó, az első fogai talán,
de a rágófogak egyáltalán nem.
Nézze meg!
Látja?
Nem látja, ugye?
Egy fogorvos sem tudná így megmondani, hogy eltört-e.
Törést nem látok, de lepedéket igen. Alapos fogmosásra szorul.
Megint kezdik? Kérem, ne vitázzanak már!
Rendezzék ezt le a biztosítójukon keresztül!
A biztosítás az ilyesmit nem fedezi.
Miért nem?
Fáj az ujjam, az állkapcsom… És a fogam. Mindenem fáj.
Mert sem az S02.5, sem az S62 nem vonatkozik ilyen esetre.
Várjunk, honnan ismeri a betegségkódokat?
Maga fogorvos?
-Mi is a foglalkozása? -Nem vagyok fogorvos.
Na jó, hagyjuk az ilyen pőreségeket!
Egy pillanat!
Bocs, hogy beleszólok, de a helyes szó dőre, nem pőre.
Dőreség, nem pőreség.
Így használjuk helyesen.
Dőre, nem pőre.
Dőre.
-Ön igazán szőrszálhasogató. -Tudom.
Köszönöm.
Mi az?
Semmi.
Megveszi vagy sem?
Mert én szeretném.
Elnézést!
Hamarosan zárunk, hölgyem.
Elnézést.
Sajnálom.
Emlékeztet valakire.
Mi az?
Semmi.
Bocsánatot kérek.
Polgártársaként bocsánatot kérek. Nem akartam elállni az útját.
-Békét kötünk? -Mi ez a hirtelen változás?
Csak béküljünk ki!
Oké, megvagyunk, elmehetünk? Mintha ez meg sem történt volna.
-Hogy? -Mehetünk?
-Jöjjön! -Várjon!
Most meg hová mennek?
Muszáj volt emlékeztetnie valakire?
Nem engedne el?
Maga akarta, hogy elfelejtsük az ügyet.
Tudom. Ne kelljen megbánnom.
Megbánnia?
Mindegy. Jobb, ha nem találkozunk többé.
Nézze,
nagyobb eséllyel látok
albínó mosómedvét, mint magát.
Helyes.
Akkor váljunk szét!
-Rendben. -Oké.
A francba! Ugyanarra lakunk.
TOBORZÁSI HIRDETMÉNY
Ez meg mi?
Te bevállalod?
Hogy lehet jelentkezni?
-Olvasd el! -Kész őrület.
Mikor lesz az interjú?
Ez meg mi?
Azt mondja, "válás".
Hé! Nézzétek az elvárásokat! "Legalább egyszer elvált. "
ELVÁRÁSOK LEGALÁBB EGYSZER ELVÁLT
-Te megfelelsz? -Próbáld meg!
Noh Ki-jun!
Azta! Ez az iroda hatalmas!
Biztos jó sokba kerül.
Hol az asztalom?
Nézzen jól körbe!
Azt asztala…
ott van!
-A hívott fél nem kapcsolható. -Hangposta.
A jelentkezők…
A cég hajlandó felállítani egy munkacsoportot.
Kaptunk egy óriási irodát is.
Ha elbukunk, végünk van.
Hall engem?
-A jelentkezők! -Mi van velük?
Végig itt ült? Miért nem szólt?
Mi van a jelentkezőkkel?
VÁLÁSI BIZTOSÍTÁS MUNKACSOPORT
Miért jelentkezett?
Tavaly váltam el, és nem tudom fizetni a tartásdíjat.
-Visszamenőlegesen megköthető? -Tíz éve él kapcsolatban,
de nem érdekli a válási biztosítás?
Barátom van, nem férjem. Kell a biztosítás, mielőtt elválok tőle.
Az élettársi kapcsolat felbontása is válásnak számít, nem?
Ezt még át kell gondolnunk.
Kösz, hogy eljött.
Következő!
Menjen!
A következőt!
Köszönöm.
Következő!
A következőt!
Üdv!
Joh Ah-young kisasszony.
Ha jól emlékszem, ön nem hisz a házasságban?
-Így van, uram. -Akkor miért akar válási biztosítást?
Nos…
mert önmagamtól elválhatok.
INTERJÚ FOLYAMATBAN
Legalább nem csak én vagyok dilis.
Jöjjön be!
Üdv!
Jöjjön…
Maga?
Tetszik a ruhája.
ÖNÉLETRAJZ, KANG HAN-DEUL
Látom, kockázatelbíráló.
Azt hittem, fogász.
És nemrég vált el.
Tehát ezért…
Ezért akarta kidobni a matracot.
Megértem.
Magam is háromszor váltam el.
Miért mondja ezt el nekem?
Mert ez érzékeny téma, és meg akarom nyugtatni.
Igaza van. A biztosítás érzékeny téma.
Ha a fedezet azonos is, rá kell szabni a helyi jogrendre.
A kisállat-biztosítás Európában megy, de itt, tízmillió háziállat hazájában nem.
A kötvények jogi szakszövegek, és ki tudja, mit hoz a gazdaság változás?
Mondja, aktuárius úr, mennyi az esélye a válási biztosítás sikerének?
Ön mit gondol, kockázatelbíráló kisasszony?
Annyi, mint egy albínó mosómedve születésének.
Egy az ötszázezerhez. Szüksége lesz egy profi kockázatelbírálóra.
Fel van véve.
Nem tudom, hallotta-e,
de diliflepnis vagyok.
-Mi? -Ha megbocsát…
Óvatosan!
Ki-jun!
Mi a…
Ki-jun!
-Nagy hírem van. -Igen?
A szingapúri elemző…
Mi van vele?
Az elemző, akit ideküldenek, rangidős ügyvezető lesz.
Egy szingapúri elemző miért ide jön a Wall Street helyett?
Ezt én is szeretném tudni.
A vezérigazgató lánya válik.
-Mi? -Így sürgős a termék.
A lány kezd szétesni.
A fenébe!
Menni fog, ugye? Csinálja meg, kerül, amibe kerül!
Az életünk a tét!
Csináljuk meg!
VÁLÁSI BIZTOSÍTÁS MUNKACSOPORT
AZ OKOS DÖNTÉSEKHEZ ADATOK KELLENEK
Nahát, egy workshop, és máris milyen jóban vannak!
Mintha egy család lennének.
Öttagú csapat, ezt el sem hiszem!
Ha az ügyvezető megérkezik, már hatan leszünk.
Hat ember! El tudják hinni?
Csináltassunk egy képet, és akasszuk ki a falra!
-Kang kisasszony! -Igen?
Biztos izgul, hisz ez az első projektje nálunk.
Ne aggódjon!
Támogatjuk magát!
Na úr, Kang kisasszony nem kezdő.
Ráadásul kissé dilinyós.
Nem tudta? Hisz mindenki erről beszél.
És ez mit jelent?
Hogy mosolyogva szól be bárkinek.
Jobban kéne igyekeznie.
Ennek örülnünk kéne, nem?
De igen, uram.
Oké. Hozzuk ki magunkból a legtöbbet!
-Igen. -Igenis, uram.
-Nem nagy ügy. Miért izgulok mégis? -A szingapúri elemző?
A rangidős ügyvezető? Ma érkezik.
Már hétvégén iderepült, hogy az elejétől itt legyen.
-Első osztályon. -Értem.
Az elemző az a befektetési analitikus,
aki nem számol az emberi döntésekkel,
és 100 százalékban számítógépes analízisre támaszkodik?
Jól tudom?
Pontosan.
És nem túlzás elemzőt bevonni egy termékfejlesztésbe?
Én is ezt mondom.
Nemsokára gépek alkotják a biztosítási termékeket.
-Az emberek elveszik az MI-t. -Majd elválnak tőle.
Nem fura ez a lift?
-Hogy? -Már a tizenkettediken kéne lennünk.
Simuljanak a falhoz!
-Állítsák meg! -Ne mozduljanak!
Segítség!
Legyünk nyugodtak!
Maga most…
A pokolba, mi a fene?
Basszus!
Maga fingott, vénember?
Ne hívd így, még ő a csapatvezető!
Sajnálom.
-Idegességemben fingok. -Elnézést, uram.
-Sajnálom. -Ne közelítsen!
A lift réme!
-A frászt hozta rám. -A lift elakadt, hogyan…
A pokolba!
Végig a földszinten voltunk.
Senki nem nyomta meg a gombot?
Maga állt ott! Miért nem nyomta meg?
-Miért? -Azt hittem, más megnyomta.
A profittervek és ROE alapján kezdjünk dolgozni!
A Quantyból nyerjék ki az adatokat,
majd rakjanak össze egységes analízistáblákat!
Minél több tényezőt elemzünk, annál jobb. Így több stratégiánk lehet.
Elnézést, de maga kicsoda?
Jeon Na-rae.
Jeon Na-rae?
Maga az új rangidős ügyvezető?
Örvendek, asszonyom!
Szia!
Maguk ismerik egymást?
Noh Ki-jun exneje vagyok.
Pontosabban
az első a háromból.
Ő az első exnejem.
-Aki első osztályon repült. -Ja.
MUNKACSOPORT NOH KI-JUN
AKTUÁRIUS, HÁROMSZOR VÁLT EL
MUNKACSOPORT KANG HAN-DEUL
KOCKÁZATELBÍRÁLÓ, 1 HÓNAPJA VÁLT EL
MUNKACSOPORT AN JEON-MAN
KOCKÁZATFELMÉRŐ, ELVÁLT
MUNKACSOPORT JOH AH-YOUNG
KÁRRENDEZŐ, ELLENZI A HÁZASSÁGOT
MUNKACSOPORT JEON NA-RAE
ELEMZŐ, NOH KI-JUN ELSŐ EXNEJE
MUNKACSOPORT NA DAE-BOK
CSOPORTVEZETŐ, LÉNYEGÉBEN ELVÁLT
KÖSZÖNET PARK YOUNG-GYUNAK A VENDÉGSZEREPLÉSÉRT
Big data alapú válás-előrejelző modellt akarok.
Nem kéne előbb meggyőzni mindenkit, hogy a válás olyan kockázat,
amit érdemes biztosítani?
Más is érzi ezt a furcsa hangulatot?
Ha teljesen új életet kezdhetnék,
akkor is Ki-junt választanám.
Vajon jóvá fogják hagyni?
Feltételes jóváhagyást kapott.
Ezek a feltételek, nem a célok?
Ehhez a legjobb biztosítási ügynök kell.
Maga szerint menni fog?
A feliratot fordította: Kisházi Viktória